Tyske medier: Kevin De Bruyne blir Manchester City-spiller
75 millioner euro melder Kicker at overgangssummen lyder på. 80 millioner euro - eller 760 millioner kroner - melder tyske Bild at Manchester City betaler Wolfsburg for den offensive midtbanespilleren. Uansett er det rekordmye. Aldri før har en Premier League-klubb betalt så mye for én spiller, og aldri før har en Bundesliga-klubb solgt en spiller for en like stor sum. Ingen over, ingen ved siden av: Ángel Di María kjøpt og solgt for 1,7 mrd. Nyheten om at han snart er klar for Manchester City kommer samme kveld som byrival Manchester United igjen tok seg til Champions League, der Wayne Rooney for øvrig endte en flere måneder lang måltørke. Kevin De Bruyne (24) blir på sin side sommerens tredje virkelige store kjøp for blåtrøyene fra Manchester. Allerede har klubben hentet Raheem Sterling (ving) og Nicolas Otamendi (stopper) for totalt 985 millioner kroner. Det er ikke første gang De Bruyne blir Premier League-spiller. Han signerte for Chelsea i 2012, men ble aldri en hit i hovedstaden. Et opphold preget av utlån endte til slutt med kroken på døra av manager José Mourinho, men i Wolfsburg blomstret De Bruyne opp igjen. Alsaker om Manchester City: - De oser klasse Han noterte seg for 10 mål og over 20 målgivende pasninger i forrige sesongs Bundesliga, og ble videre kåret til ligaens beste spiller. Nå virker det som om det er i Manchester han skal imponere, for ifølge rapportene har han skrevet under på en seksårskontrakt med den britiske serielederen.
Tyske Bild og Kicker er sikre i sin sak: Chelsea-flopp Kevin De Bruyne blir Manchester City-spiller. Han forlater Wolfsburg til fordel for Premier League for en rekordsum.